### NN 55/2024 (10.5.2024.), Izmjene i dopune Sudskog poslovnika

MINISTARSTVO PRAVOSUĐA I UPRAVE

966

Na temelju članka 76. stavka 1. Zakona o sudovima (»Narodne novine«, broj 28/13, 33/15, 82/15, 82/16, 67/18, 21/22, 16/23, 155/23 i 36/24) ministar pravosuđa i uprave donosi

IZMJENE I DOPUNE
 SUDSKOG POSLOVNIKA

Članak 1.

U Sudskom poslovniku (»Narodne novine«, broj 37/14, 49/14, 8/15, 35/15, 123/15, 45/16, 29/17, 33/17, 34/17, 57/17, 101/18, 119/18, 81/19, 128/19, 39/20, 47/20, 138/20, 147/20, 70/21, 99/21, 145/21, 23/22, 12/23 i 122/23) članak 195. mijenja se i glasi:

»Vrhovni sud Republike Hrvatske vodi ove upisnike:

1. Za kaznene predmete:

Upisnik za trećestupanjske kaznene predmete III Kž

Upisnik zahtjeva za zaštitu zakonitosti Kzz

Upisnik zahtjeva za izvanredno ublažavanje kazne I Kr

Zahtjev za izvanredno preispitivanje pravomoćne presude III Kr

Upisnik žalbi protiv odluka o utvrđenoj stegovnoj odgovornosti zamjenika državnih odvjetnika i odluka o privremenom udaljenju zamjenika državnih odvjetnika I Kž SODO

Upisnik odluka drugostupanjskog disciplinskog vijeća za javne bilježnike I Kž JB

Upisnik priziva na odluke Višeg disciplinskog suda Hrvatske odvjetničke komore I Kž HOK

Zamolnice i razni kazneni predmeti II-3 Kr

Prenošenje mjesne nadležnosti II-4 Kr

Izručenje okrivljenih i osuđenih osoba II-8 Kr

Upisnik žalbi za kaznene predmete zahtjeva za zaštitu prava na suđenje u razumnom roku – vijeće od 3 suca Kžzp I

Upisnik za kaznene predmete zahtjeva za isplatu primjerene naknade zbog povrede prava na suđenje u razumnom roku Kzp II

Upisnik žalbi za kaznene predmete zahtjeva za isplatu primjerene naknade zbog povrede prava na suđenje u razumnom roku – vijeće od 5 sudaca Kžzp II

Upisnik za kaznene predmete zahtjeva za zaštitu prava na suđenje u razumnom roku Kzp

Upisnik žalbi za kaznene predmete zahtjeva za zaštitu prava na suđenje u razumnom roku Kžzp.

2. Za građanske predmete:

Upisnik revizija Rev

Upisnik prijedloga za dopuštenje revizije Revd

Upisnik žalbenih predmeta Gž

Upisnik delegacija i sukoba nadležnosti Gr 1

Upisnik raznih građanskih predmeta Gr 2

Upisnik za ogledne postupke Gop

Upisnik žalbi za građanske predmete zahtjeva za zaštitu prava na suđenje u razumnom roku – vijeće od 3 suca Gžzp I

Građanski predmeti zahtjeva za isplatu primjerene naknade zbog povrede prava na suđenje u razumnom roku Gzp II

Upisnik žalbi za građanske predmete zahtjeva za isplatu primjerene naknade zbog povrede prava na suđenje u razumnom roku Gžzp II

Upisnik za građanske predmete zahtjeva za zaštitu prava na suđenje u razumnom roku Gzp

Upisnik žalbi za građanske predmete zahtjeva za zaštitu prava na suđenje u razumnom roku Gžzp.

3. Za upravne predmete:

Upisnik raznih upravnih predmeta Ur HOK

Upisnik zahtjeva za izvanredno preispitivanje zakonitosti pravomoćne presude Visokog upravnog suda U-zpz

Upisnik zahtjeva za zaštitu zakonitosti u upravnim predmetima Uzz.«.

Članak 2.

U članku 196. iza stavka 2. dodaje se stavak 3. koji glasi:

»(3) Županijski i visoki sudovi za predmete zahtjeva za zaštitu prava na suđenje u razumnom roku vode Su-Gzp, Su-Kzp, Su-Uzp i Su-Pzp upisnike.«.

Članak 3.

U članku 260. iza stavka 2. dodaju se stavci 3. i 4. koji glase:

»(3) U upisnik Gzp i Kzp sudsko vijeće Vrhovnog suda Republike Hrvatske od tri suca upisuje primljene zahtjeve za zaštitu prava na suđenje u razumnom roku, datum primitka zahtjeva, podnositelja zahtjeva, datum utvrđenja osnovanosti zahtjeva, rok u kojem sud mora donijeti odluku, iznos primjerene naknade koja pripada stranki zbog povrede, datum odbijanja zahtjeva, način rješenja zahtjeva, datum otpremanja rješenja, datum pravomoćnosti rješenja, datum žalbe, datum odbacivanja žalbe i otpremanja spisa sudskom vijeću od pet sudaca Vrhovnog suda Republike Hrvatske, kratki sadržaj rješenja sudskog vijeća od pet sudaca Vrhovnog suda Republike Hrvatske o žalbi, kao i datum otpremanja rješenja sudskog vijeća od pet sudaca Vrhovnog suda Republike Hrvatske.«.

(4) U Upisnik Gžzp i Kžzp sudsko vijeće od tri suca i sudsko vijeće od pet sudaca Vrhovnog suda Republike Hrvatske upisuju datum primitka žalbe, tko je izjavio žalbu, naziv prvostupanjskog suda, određeni rok u kojem niži sud mora donijeti odluku, određena visina naknade, datum otpremanja rješenja, datum pravomoćnosti rješenja, datum žalbe, datum odbacivanja žalbe, datum otpremanja spisa, kratki sadržaj rješenja Vrhovnog suda Republike Hrvatske, datum otpremanja rješenja Vrhovnog suda Republike Hrvatske i je li podnesena ustavna tužba.«.

Članak 4.

U članku 264. iza stavka 2. dodaje se stavak 3. koji glasi:

»(3) U upisnike Su-Gzp, Su-Kzp, Su-Uzp i Su-Pzp predsjednici županijskih i visokih sudova upisuju primljene zahtjeve za zaštitu prava na suđenje u razumnom roku, datum primitka zahtjeva, podnositelja zahtjeva, datum utvrđenja osnovanosti zahtjeva, rok u kojem sud mora donijeti odluku, iznos primjerene naknade koja pripada stranki zbog povrede, datum odbijanja zahtjeva, način rješenja zahtjeva, datum otpremanja rješenja, datum pravomoćnosti rješenja, datum žalbe, datum odbacivanja žalbe i otpremanja spisa Vrhovnom sudu Republike Hrvatske, kratki sadržaj rješenja Vrhovnog suda Republike Hrvatske o žalbi, kao i datum otpremanja rješenja Vrhovnog suda Republike Hrvatske.«.

Članak 5.

(1) U upisnike Su-Gzp, Su-Kzp, Su-Uzp, Su-Pzp, Gzp, Kzp, Gžzp i Kžzp upisuju se predmeti po zahtjevima za zaštitu prava na suđenje u razumnom roku odnosno žalbama protiv donesenih odluka o zahtjevima koji su zaprimljeni nakon stupanja na snagu ovih Izmjena i dopuna Sudskog poslovnika.

(2) Upisi koji se odnose na zahtjeve za zaštitu prava na suđenje u razumnom roku i na zahtjeve za isplatu primjerene naknade zbog povrede prava na suđenje u razumnom roku podnesene prije stupanja na snagu ovih Izmjena i dopuna Sudskog poslovnika provode se u upisnike iz članka 188., upisnike iz članka 188.a, upisnike iz članka 192., upisnike iz članka 194., upisnike Kžzp I, Kzp II, Kžzp II, GžzpI, Gzp II i Gžzp II iz članka 195., upisnike iz članka 196. stavka 1., upisnike iz članka 260. stavaka 1. i 2., upisnike iz članka 261. i upisnike iz članka 264. stavaka 1. i 2. Sudskog poslovnika (»Narodne novine«, broj 37/14, 49/14, 8/15, 35/15, 123/15, 45/16, 29/17, 33/17, 34/17, 57/17, 101/18, 119/18, 81/19, 128/19, 39/20, 47/20, 138/20, 147/20, 70/21, 99/21, 145/21, 23/22, 12/23 i 122/23).

Članak 6.

Ove Izmjene i dopune Sudskog poslovnika stupaju na snagu osmoga dana od dana objave u »Narodnim novinama«.

Klasa: 011-01/13-01/20
 Urbroj: 514-03-02-01-01/01-24-149
 Zagreb, 18. travnja 2024.

Ministar
 dr. sc. Ivan Malenica, v. r.